429/2024. (XI.27.) határozat melléklete

**ELŐSZERZŐDÉSSEL EGYBEKÖTÖTT**

**ADÁS-VÉTELI SZERZŐDÉS**

**I. számú módosítása**

amely létrejött egyrészről

**- Lisztmayer Andrea** (szül. neve: …......., an.: ….., szül. hely és idő.: ….., ……, személyi azonosító jele: ………, adóazonosító: …….., szig. sz.: …..) 8060 Mór, …........ szám alatti lakos, mint eladó és

**- Lisztmayer Róbert** (szül. neve: Lisztmayer Róbert, an.: ….., szül. hely és idő.: ….., ……, személyi azonosító jele: ………, adóazonosító: …….., szig. sz.: …..) 8060 Mór, …................... szám alatti lakos, mint eladó (továbbiakban: **Eladó**, vagy **Eladók**)

másrészről

**- Mór Városi Önkormányzat** (székhely: 8060 Mór, Szent István tér 6., Törzsszám: 727222; Statisztikai azonosító: 15727220-8411-321-07**,** képviseli: Fenyves Péter polgármester), mint vevő (továbbiakban: **Vevő**)

- az Eladók és a Vevő együttesen a továbbiakban: **Felek** -

között a mai napon, az alábbi feltételek mellett, jogutódokra kiterjedő hatállyal:

**I. Előzmények**

Felek rögzítik, hogy a Vevő a korábbi TOP-2.1.2-15-FE1-2016-00001 kódszámú projektje helyébe lépő TOP-2.1.2-15-FE1-2019-00015 „Mór Városközpontjának integrált, fenntartható és zöld megújítása”, valamint a TOP-2.1.1-15-FE1-2016-00004 kódszámú, „Barnamezős területek rehabilitációja Mór Városában” c. pályázatokon (továbbiakban: Pályázat) nyert támogatási összeg felhasználásával, városi piac rehabilitációja elnevezésű építési beruházást (továbbiakban: Beruházás) valósított meg. A Beruházás megvalósítása érdekében a Felek előszerződéssel egybekötött, adás-vételi szerződést (továbbiakban: **Szerződés**) kötöttek egymással 2018. július 03. napján, az Eladók osztatlan közös, 1/2-1/2-ed arányú tulajdonában állt, a telekalakítás előtt Mór 2572/8 helyrajziszámonnyilvántartott belterületi ingatlan (továbbiakban: Ingatlan) megvásárlása tárgyában.

Felek rögzítik, hogy a vétel tárgyát képező Ingatlan részét képezte, egy 2014. évben megvalósult telekalakítással egybekötött, az Eladók által vétel jogcímén szerzett 34 m2 nagyságú beépítetlen területrész (továbbiakban: Területrész). Eladók a Területrész ellenértékének elszámolását jelen szerződésmódosítással kívánják rendezni, külön választva az Ingatlanon állt nettó 40 m2 alapterületű felépítmény (továbbiakban: Felépítmény) ellenértékének - a Szerződés II. 4. pont második bekezdése szerinti - elszámolásától. Eladók a Területrész ellentételezéseként a tulajdonukba kerülő Csereingatlanhoz tartozó kizárólagos használati jogot kívánnak szerezni a Beruházással megvalósított, a Vevő által társasházzá alakítandó épülethez tartozó társasházi közös tulajdonba kerülő földrészlet (telek) jelen I. sz. szerződésmódosítás alaprajzi mellékletében kijelölt részén.

**II. Adás-vételi szerződés és előszerződés módosítása**

1. **Felek a Szerződés II. fejezete 4. pontjának első bekezdését az alábbiak szerint módosítják:**

*„****4****. Felek kölcsönös kötelezettséget vállalnak arra, hogy a II. 2. pont szerinti előszerződésben vállalt kötelezettségük alapján létrejövő végleges szerződést (továbbiakban: Végleges szerződés), az I. számú szerződésmódosítással kiegészített, II. 5. pontban hivatkozott társasház megalapításának ingatlan-nyilvántartásba történő bejegyzésétől számított 30 napon belül megkötik. Felek a végleges szerződésben rögzítik a Csereingatlan pontos helyrajzi számát, térmértékét, a társasházi közös tulajdonból a Csereingatlanhoz tartozó tulajdoni hányadot, valamint a hozzá tartozó II. 5. pontban meghatározott kizárólagos használatú részt, illetve egyéb ingatlan-nyilvántartási adatait. Eladók tudomásul veszik, hogy a Beruházás fenntartási időszakának lejáratát követően kerülhet sor a II. 5. pontban hivatkozott társasház ingatlan-nyilvántartásba történő bejegyeztetésére. A fenntartási időszak lejáratának napját a Felek abban a naptári napban határozzák meg, mely napon a Vevő részére kézbesítésre kerül a Pályázatban meghatározott Támogató szerv által kibocsátott záró jegyzőkönyv, amely a Vevő záró fenntartási jelentésének elfogadását követően a fenntartási időszak hivatalos lezárását tartalmazza, azon az I. számú szerződésmódosítás I. pontjában felsorolt projektek közül, melyet a Támogató szerv – az előző jóváhagyását követően -, időrendben utoljára fogad el.”*

*……*

1. **Felek a Szerződés II. fejezetét az alábbi, 5. sz. ponttal egészítik ki:**

**„*5.*** *Felek megállapodnak abban, hogy az Eladók által az Ingatlan részeként átruházott, 34 m2 alapterületű Területrész ellenértékét a jelen pontban foglaltak alapján számolják el oly módon, hogy a Vevő e pontban vállalt kötelezettségeinek maradéktalan teljesülésével, az Eladók – a Területrész ellenértéke kapcsán - további igényt és követelést a Vevővel szemben nem támasztanak. Vevő kötelezettséget vállal arra, hogy a Végleges szerződés megkötése előtt a Beruházással létrejött épület és a hozzá tartozó földrészlet vonatkozásában társasháztulajdont alapító okiratot fogad el. Vevő a társasházi alapító okiratban a társasházi közös tulajdonba**kerülő földrészlet (telek) I. sz. szerződésmódosítás mellékletében kijelölt részén, az Eladók tulajdonába kerülő Csereingatlanhoz, mint önálló helyrajziszám alá kerülő társasházi albetéthez tartozó 34 m2 alapterületű kizárólagos használatú területrészt határoz meg. Eladók tudomásul veszik, hogy a használati jog önállóan nem forgalomképes, a használati jog a Csereingatlan mindenkori tulajdonosát/birtokosát illeti meg azzal, hogy a használattal terhelt területrészen kizárólag a Csereingatlan vendéglátó terasza alakítható ki, illetve e területrész kizárólag vendéglátó teraszként használható.*

*Felek a nettó 40 m2 alapterületű Felépítmény ellenértékét a Szerződés II. 4. pontja szerint – külön - számolják el.”*

1. **Felek a Szerződés III. fejezetének 3. pontját az alábbiakkal egészítik ki:**

*….*

*„Eladók az I. sz. szerződésmódosítás mellékletében kijelölt 34 m2 alapterületű területrész birtokába, a Csereingatlan birtokbavételével egyidejűleg jogosultak lépni.”*

**III.** Felek a Szerződésnek a jelen szerződésmódosítással nem érintett valamennyi részét egyebekben változatlanul fenntartják.

I**V.** Felek jelen szerződésmódosítás ellenjegyzésére, megbízást adtak a Székesfehérvári 6. sz. Ügyvédi Irodának (székhelye: 8000 Székesfehérvár, Dr. Koch L. utca 14. földszint 2. szám, ügyintéző ügyvéd: …., KASZ: …..) tagjának. A megbízást a nevezett ügyvéd elfogadja.

Jelen szerződés-módosítás egymással szószerint megegyező 8 (nyolc) példányban készült, melyet szerződő felek annak elolvasása és azonos értelmezése után, mint jogügyleti akaratukkal mindenben megegyezőt, saját kezűleg, helybenhagyólag írták alá.

Mór, 2024. november ….

|  |  |
| --- | --- |
| ……………………………………… | ……………………………………… |
| **Lisztmayer Andrea**  eladó | **Lisztmayer Róbert**  eladó |

……….…………………………..

**Mór Városi Önkormányzat**

vevő

képv.: **Fenyves Péter**

polgármester

**Ellenjegyzem**:

Mór, 2024. november …

**Alaprajzi melléklet**

Lisztmayer Andrea és Lisztmayer Róbert eladók és Mór Városi Önkormányzat vevő között 2018. július 3. napján megkötött előszerződéssel egybekötött adás-vételi szerződés I. számú módosításához.

A képen szöveg, diagram, Tervrajz, Párhuzamos látható

Automatikusan generált leírás